Auts, ulkomaiset teknojulkaisut tyrmäävät Jollan: ”Hyvät aikeet, huono toteutus” | Mobiili.fi\nMarkus Lehtiniitty | Julkaistu 29.11.2013, klo 20:19\nJolla toi ensimmäiset 450 puhelintaan myyntiin ennakkotilaajille keskiviikkona, eilen torstaina puhelinta esiteltiin suomalaismedioille ja tänään medioiden testi-Jollat siirtyivät kokeiluun Lontooseen ja ulkomaiset teknologiaan keskittyvät julkaisut ovat päässeet arvioimaan puhelinta.\nVastaanotto Jollalle ei ole ollut lämmin. Erityisesti Jollan Sailfish-käyttöliittymän eletoimintoihin ja rakenteeseen on suhtauduttu erittäin nuivasti. Jollassahan sovelluksista voi poistua vetämällä sormella näytön reunoilta, sulkea sovelluksen vetämällä yläreunasta ja alareunasta vetämällä aukeaa aina tapahtumanäkymä. Lisäksi monissa sovellukissa tarjolla on yläreunassa vetovalikko, josta löytyy eri tilanteissa erilaisia toimintoja.\n”Jos kaikki tuo kuulostaa monimutkaiselta, no, se on sitä. Opimme paremmin tietämään mitä tehdä seuraavaksi jopa lyhyen puhelimen kanssa viettämämme ajan kanssa, mutta oppimiskäyrän kanssa ärsyynnyimme. Se haluaisi olla intuitiviinen – kuten Jollan edustajat sen kertovat, he haluavat sinun tekevän jotain sen sijaan, että painaisit nappulaa, joka tekee jotakin – mutta kaikki on lopulta mystistä ja ajoittain sekavaa. Suuret älypuhelinalustat ovat paljon helpompia navigoida, osaksi sen takia koska olemme käyttäneet niitä aiemmin, mutta myös koska ne tekevät hyvän työn ohjeistamisessa. Sailfish ei ole ystävällinen noviiseille, ja pyyhkäisyeleet eivät tunnu luonnollisilta tai kovin tehokkailta tavoilta toimia käyttöliittymän kanssa”, kirjoittaa Engadgetin Jamie Rigg pika-arviossaan.\nMyös The Vergen Vlad Savov oli samoilla linjoilla: ”Kyllä, se kuulostaa paljon Nokian N9:n laiselta, mutta on käytännössä epäintuitiivista ja epäkäytännöllistä jopa siihen pisteeseen asti, että käyttöliittymän konseptin voitaisiin todeta olevan viallinen.”\nLisäksi kritiikkiä ovat keränneet myös Jollan kulmikas design, näytön kilpailijoista jäävä tarkkuus, keskinkertainen kamera sekä hitaasti ja heikosti toimivat Android-sovellukset. Myös Sailfish-sovellusten avaamisen hitautta Engadgetin arviossa suomittiin.\nKokonaisuutena Engadget ja The Verge eivät usko Jollan mahdollisuuksiin. ”Puhelin on erottuva, mutta ei erityinen, vaikkakaan emme ole vielä nähneet mitä voidaan tehdä ’toisella puolikkaalla’. Käyttöjärjestelmä on selkeästi keskeneräisessä vaiheessa, mutta nyt Jolla-puhelin on myytävä laite, meidän täytyy tehdä johtopäätös, ettei käyttökokemus vain yllä riittävälle tasolle tässä kohtaa”, Endgagetin yhteenveto kuuluu. Arvionsa otsikossa Engadget kiteytti Jolla-mielipiteensä ”hyvät aikeet, huono toteutus”.\nThe Vergen mukaan parempi valinta olisi pysytellä suurien toimijoiden tuotteissa. ”Jollan ostaminen takaa omistautuneen ryhmän työskentelevän käsissäsi olevan tuotteen parantamiseksi sekä kehittämiseksi. Silti, tuo ryhmä on pieni siinä missä tarvittava ohjelmiston kehittymisen tarve on suuri. Tämä näyttää tapaukselta, jossa on parempi lyödä vetoa Goljatin puolesta”, Verge viittaa tuttuun tarinaan Daavidista ja Goljatista.\nOmassa alkuarviossani aiemmin totesin myös Jollasta ulkomaisten julkaisujen tavoin ongelmat Android-sovellusten kanssa, verkkoyhteyksien sekavan toiminnan, kameran heikkouden hämärämmissä olosuhteissa sekä keskinkertaisen laatutuntuman. Käyttökokemuksiin perustuen olen kokonaisuutena eri mieltä Jollan käyttöliittymästä kuin The Vergen ja Engadgetin arviot: oppimiskäyrä on toki poikkeuksellisen korkea, Sailfish kun on erilainen, mutta siihen totuttua eletoimintojen käyttö muuttuu todella sujuvaksi ja ja on monesti jopa kätevämpää kuin muilla alustoilla erillisillä painikkeilla toimiminen. Nähdäkseni käyttöliittymän sijaan Jollan suuremmat ongelmat löytyvät muualta, edelläkin jo mainituista asioista.\nMiljoonat paukkuivat Jollan kampanjassa jälleen2.2.2015\nJollan puhelimen saa nyt Saunalahdelta – tämän verran maksaa5.5.2014\n29.11.2013, klo 21:43\nJa kun Samsung tuo myös Androidin appseja pyörittävät Tizen-luurit markkinoille, niin vaikealta näyttää. Toivottavasti olen (taas) väärässä.\n30.11.2013, klo 06:55\nJolla on vähän niinkuin lapsena sadeilmalla mentiin vintille ja alettiin ison siskon kanssa toimittamaan lehteä. Leikattiin kuvia ja kirjoitettiin niihin värikynillä juttuja.\nJollassa on Meegon alkuideoita vuodelta 2006, jotka ovat vanhentuneet moneen kertaan. Nokia gesturet olivat surkuhupaista dkstr-kljndr epätoivoa saada edes jotain erilaista vuonna 2007. Silloin iPhone tuli ja swiippasi Nokian housut kinttuihin ja edellisten tosi olemus tuli esiin.\nAinut, mitä Jollan tiimi on näyttänyt, on että valmiiksi koodattu Meego saadaan keskinkertasilla kaluilla ulos pienen joukon voimalla, parissa vuodessa. Tähän ei Nokian Symbianin 6000 ihmistä ei koskaan pystynyt.\nJollalaisista (vai jollaisista) Huawei voisi sada muutaman managerin projektipäällikkö-pooliin, sillä homma on inhotuin mutta tarpeellisin. Siihen Jollan koulu on kouluttanut porukkansa saamillaan miljoonilla: tiimiläiset osaavat manageroida monipuolisesti projekteja, mutta toteuttamiseen tarvitaan huippuja.\nJolla = project manager school. Ja sille saatiin eräänlainen anniskelupassisuoritus puhelimen muodossa.\n30.11.2013, klo 10:09\nKyllä tulee olemaan hankalaa. Eikähön jolla jää ihan pikkutekijäksi jaa muutaman vuoden päästä kuopattu…\n30.11.2013, klo 12:44\nJollalla on 100 työntekijää. Palkka + työnantajan muut kulut rankasti arvioiden 700k / kk.\nYhdestä kapulasta jää verojen jälkeen katetta 70e.\nKattaakseen työntekijöiden kulut luureja pitäisi myydä siis 10k / kk.\nMuut kulut päälle, niin voitollisesta businesksesta puhuttaessa luureja pitäisi myydä lähemmäs 15k, mielellään 20k / kk.\nSe tekisi jo 240 000 kapulaa vuodessa.\nMahdollista? Ehkä. Mutta parannusta täytyy todellakin tapahtua. 240 000 community ”sailoria” ei vain ole olemassa. Vähintään perusasiat pitää olla tip top, perusasiat teletoimintojen lisäksi 400e luurissa ovat: erinomainen selain, erinomainen maili, synkronointi yleisimpiin järjestelmiin (väh. google, exchange), kartat + navigointi ja LTE. Tuon päälle pitäisi sitten saada sulavasti toimimaan 3rd party serviisit kuten Facebook, Twitter, Instagram, Spotify jne jne. En ole täysin vakuuttunut tuosta Android-häkistä.\nNyt meillä on siis käsissä hauska linux-seikkailu jossa on erilainen UI/UX, joka sekin jo murskattiin alan pääblogeissa. Toivottavasti investoreilla on seilorinhattu riittävän tiukasti päässä ja intoa riittää. Itse ajaisin Jollan telakalle ja pistäisin perusasiat kuntoon, vasta sen jälkeen voidaan edes kuvitella mistään neljännesmiljoonan myynneistä.\nIhmisille vain pakkaa jäämään ensivaikutelma voimakkaasti päähän. Toivottavasti Jolla ei nyt pilannut mahdollisuuttaan aivan liian aikasella launchilla. Ketään ei oikeasti kiinnosta onko 400 eurolla ostetun tuotteen softa beta vai ei. Rahalle pitää saada vastine.\n2.12.2013, klo 01:07\nErittäin mielenkiintoinen laskutoimitus, itsekin tein vastaavan jokunen viikko sitten kun Jolla -rummutus oli kovimmillaan.\nVäittäisin, että arviosi sekä firman kuukausimenoista että kateprosentista ovat turhan optimistisia. Jollan sarjat ovat pakostikin niin pieniä, että sen on tunnuttava kateprosentissa, 21.8% kuulostaa aivan liian korkealta. Arvioisin että kate on jossain 10% tienoissa näillä volyymeilla, mutta tottakai se nousee jos linjastot saadaan kunnolla käyntiin, voidaan ostaa osia järkevissä erissä ja voidaa shipata tuotteita edullisemmin.\nMutta lopputuloksemme oli saman suuntainen. Itsekään en vaan usko Jollalle olevan riittävää markkinaa, oman arvioni mukaan neljännesmyynnin pitäisi olla likimain 100 000 luuria, jotta firma olisi voitollinen. Tietenkin pienempikin myynti voi riittää toistaiseksi. Firman burn rate tietenkin laskee heti kun on jotain myytävää, ja hieman tappiollisellakin tuloksella voi helposti saada lisärahoitusta jos vain kasvumahdollisuuksia on nähtävissä.\n30.11.2013, klo 14:54\nLaitteet ohjelmistoineen kehittyvät ylikiireesti ja niin nopeasti, että ihminen itse taantuu Betaksi ja kulkee kaikenmaailman krääsyjen perässä niitä ostellen heti miten ja mieluummin jo ennakkoon tilaten – vain ja itseään tuon polun varrelta etsiikin.\n1.12.2013, klo 20:51\nVoi kurja voi voi voi voi voi… Tehkää itse jotain ja lopettakaa tuo ainainen valitus. Totta kai amerikkalaiset vetävät kotiin päin, mitä odotitte, häh, urpot?!\nOttakaa se pää perseestänne ja ajatelkaa. Vittu mitä valitusta pienen firman käyttöjärjestelmän ensimmäisestä julkisesta versiosta.\nSurkeaa kertakaikkiaan urpot.\nLue seuraavaksi: Tulossa uudenlainen älypuhelin – käyttöjärjestelmänä Firefox OS ja Android


Brüssel Kaupallinen: Valheiden kirja | STB Shop\nBrüssel Kaupallinen: Valheiden kirja\n3. Kädet ristissä rinnan päällä\n4. Morsian ja leski\n5. Valheiden kirja\n6. Olen saanut sinut ihoni alle\nBrüssel Kaupallisen toinen täyspitkä levy vuodelta 2007. Nyt tarjouksessa!


Tetra NO-2 nitriittitesti - AKVALA.FI\nTetran nitrriittitesti on erityisesti tarpeen akvaarion kypsyttämisvaiheessa, kun typpikierron bakteerit vasta “opettelevat” hommaa ja asuttavat akvaariota.\nTuotetunnus (SKU): 0058 Osasto: VESITESTIT Avainsanat tuotteelle TETRA, vesitesti\nTetra pH-testi 7,85 € sis. alv\nTetra KH-karbonaattikovuus testi 6,90 € sis. alv\nTetra GH kokonaiskovuustesti 6,80 € sis. alv\nTetra NO-3 nitraatti-testi 13,40 € sis. alv\nKirjoita ensimmäinen arvio tuotteelle “Tetra NO-2 nitriittitesti” Peruuta vastaus\nPOISTOTUOTE | Tetra PlantaMin 100ml rautapitoinen kasviravinne\n4,90 € 2,50 € sis. alv


Hihna247 tulee taas ja nyt suomalaisten ostokset rullaavat maailman nähtäville - Suomen suurlähetystö, Kairo : Ajankohtaista : Ulkoministeriö tiedottaa\nLehdistötiedotteet, 27.11.2017 | Ulkoministeriö\nIhmiset ympäri maailman pääsevät seuraamaan kassahihnalähetystä itsenäisyyspäivän aattona. S-ryhmä käynnistää Hihna247 goes global -kamerat Prisma Kaaresta tiistaina 5.12. klo 16.\nLähetys nähdään tuttuun tyyliin Prisman Facebook-kanavassa.\nLivelähetys Prismasta toteutetaan nyt yhteistyössä Suomen ulkoministeriön kanssa. Hihna247 eli englanniksi #Checkout247 nähdään myös Suomen virallisella ThisisFINLAND -maakuvasivustolla, jonka Suomi-sisällöt tavoittavat vuosittain yli 62 miljoonaa ihmistä.\nTapahtuman näyttämönä on Helsingin Kannelmäessä sijaitsevan Prisma Kaaren kassahihna. Lähetyksen pääosissa nähdään asiakkaiden ostoksia. Kannelmäki, kassahihna ja suomalaisten ostokset rullaavat maailmankartalle. Lähetys alkaa 5.12. klo 16 ja jatkuu 12 tuntia.\nNyt mennään maailmalle\n"Asiakkaamme ovat todella toivoneet Hihnasta toista tuotantokautta. Tässä se tulee ja 'goes global'", toteaa SOK Median julkaisujohtaja Anne Sassi-Leivonen.\n"Hihna247 edustaa juuri sellaista arjen suomalaisuutta, josta haluamme viestiä maailmalle. Oli sitten kyse kouluista tai kaupassakäynnistä, suomalainen arki on maailman parasta, ja kansainvälisellä versiolla haluamme tehdä siitä tunnettua. Samalla tuotteiden jatkuvassa virrassa kassahihnalla on jotain meditatiivista ja arkisuudessaan hurmaavaa. Tällainen ”mindfulness” on maailmalla kovassa huudossa", sanoo ulkoministeriön maakuvayksikön päällikkö Petra Theman.\nHihna247 on slow-tv:ta puhtaimmillaan. Slow-tv:n juuret juontavat lennokkaalle 1960-luvulle. Taiteilija Andy Warhol toteutti yli 5 tunnin mittaisen elokuvan, jossa nähtiin runoilija John Giornon nukkuvan.\n"Lähetykseen päätyvät vain halukkaiden ostokset – ohjelmaa kuvataan yhdeltä, selkeästi merkityltä kassahihnalta", sanoo Prisma Kaaren johtaja Ilkka Riiali.\nSeuraa somessa – suomeksi tai englanniksi\nKatsojat voivat osallistua lähetyksen keskusteluvirtaan sekä Prisman Facebookissa että ulkoministeriön ThisisFINLAND-Facebook-kanavalla (www.facebook.com/thisisfinlandFB/).\n"Hihna247 näkyy kahdessa paikassa. Prisman Facebook-sivulla jutustellaan tälläkin kertaa suomeksi. ThisisFINLAND-Facebookissa sen sijaan suurin osa keskustelusta käytäneen englanniksi. Moni suomalainen varmasti toimii niin, että pitää molemmat ikkunat auki yhtaikaa", arvelee Anne Sassi-Leivonen.\nKeskustelua voi seurata käyttämällä joko suomenkielistä hashtagia #hihna247 tai sen englanninkielistä vastinetta, #checkout247\nHihna247:n kumppanijoukossa on mukana myös Maa- ja metsätaloustuottajain Keskusliitto MTK, joka tuottaa lähetykseen kiinnostavia ja vähemmän tunnettuja faktoja suomalaisesta ruoasta.\nKuuntele Hihnaa radiosta\nRadio Suomipop toteuttaa neljän tunnin mittaisen suoran erikoislähetyksen Hihna247:n tiimoilta. Suomipopilla on Prisma Kaaressa erikoistoimittaja, joka haastattelee hihna-asiakkaita ja lisäksi Hihna-studiossa keskustellaan ja kommentoidaan Hihnan jännittäviä ja värikkäitä tapahtumia. Radio Suomipopin Hihna 247 -lähetystä juontaa 5.12. Harri Moisio. Suora lähetys tulee ulos kello 18–22.\nJulkaisujohtaja Anne Sassi-Leivonen, SOK Media, p. 010 76 82 308, anne.sassi-leivonen@sok.fi\nUlkoministeriön maakuvayksikön päällikkö Petra Theman, p. 0295 351 558, petra.theman@formin.fi\nPrisma Kaaren johtaja Ilkka Riiali, Prisma Kaari, p. 010 7668 004 ilkka.riiali@sok.fi


3h,k,s,p Kouvola Vääpelinkatu 5 A 8 - Kiinteistövälitys Omakodit\nKerrostalo, Kouvola, Kellomäki, Vääpelinkatu 5\nVääpelinkatu 5 A 8\n(Myyntihinta 64 775 € + Velkaosuus 225 €)\nMyyntihinta: 64 775 €\nVelkaosuus: 225 €\nNeliöhinta: 915,49 € / m2\n(Huoltovastike 237,85 € / kk + Rahoitusvastike 34,04 € / kk)\nVarustelu: Pesukoneliitäntä, suihku, kiinteät valaisimet\nTaloyhtiön nimi: Asunto Oy Kouvolan Vääpelinkatu 5\nIsännöitsijä: REIM KYMI OY Jaana Suuronen Lehtomäenkatu 12, 45160 Kouvola p. 020 7438508 Puh. 020 743 8500\nHuolto: Kouvolan Talohuolto Oy Reijulankatu 16, 45130 Kouvola Puh. 040 0551862\nTontin koko: 3 521,20 m2\nTehdyt remontit: Ikkuna- ja parvekeremontti 1992, parvekkeiden kunnostus 1994, vesihanat uusittu 1996, kaukolämpöliitäntä ja siihen liittyviä saneeraustöitä 1997, pihan asfaltointi ja jätekatos 2006, ikkunapeltien ja parvekekaiteiden maalaus kesällä 2008, lukkojen sarjoitus 2011, vesipeltien uusinta ja ulko-ovet, IV nuohous 2013, kellarin uusimattomien ikkunoiden vaihto2015, kattoikkunoiden uusiminen 2016, sokkeleiden kunnostus ja salaojien korjaus toteutus 2018, sokkelin maalaus/tallinovet 2019, käytöstä poistetun piipun yläosan pellitys, nousutikkaat uusittu 2020\nTulevat remontit: 2021 autotallien ja varastojen ovien kunnostus, valaistuksen lisäys päätyyn, pihavalon lisääminen, 2022 IV-puhdistus, kaukolämpöpaketin uusinta 2022-03, 2025 käyttövesiputkiston saneerauksen suunnittelu


Episode 2:lle julkaisupäivä | Livegamers\nEpisode 2:lle julkaisupäivä\nValve on tänään ilmoittanut, että Half-Life 2:n toinen lisälevy Episode 2 saapuu Steamiin ladattavaksi yhdeksäs lokakuuta. Shacknewsin saamien tietojen mukaan myös räiskintäpeli Team Fortress 2 ja puzzlepeli Portal ilmestyvät samana päivänä Steamiin. Lisäosa jatkaa juonta siitä, mihin se ensimmäisessä Half-Life 2:n lisälevyssä Episode 1:ssä jäi.\nPC-pelaajat voivat hankkia pelin Steamin lisäksi kauppojen hyllyiltä, osana Orange Box -nimeä kantavaa pakettia. Orange Box sisältää Episode 2:n lisäksi alkuperäisen Half-Life 2:n, Episode 1:n, Portalin ja Team Fortress 2:n. PC:lle oli tarkoitus ilmestyä myös toinen Episode 2:n sisältävä paketti, joka oli nimeltään Black Box. Se kuitenkin peruttiin viime kuussa.